CELEX: 32008R0400
Language: el
Date: 2008-05-05 00:00:00
Title: Κανονισμός (ΕΚ) αριθ. 400/2008 της Επιτροπής, της 5ης Μαΐου 2008 , που τροποποιεί για 95η φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν

6.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 118/14
            
         
      ΚΑΝΟΝΙΣΜΌΣ (ΕΚ) αριθ. 400/2008 ΤΗΣ ΕΠΙΤΡΟΠΉΣ
   
   της 5ης Μαΐου 2008
   που τροποποιεί για 95η φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 πρώτη περίπτωση,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 περιλαμβάνει κατάλογο των προσώπων, των ομάδων και των οντοτήτων που αφορά η δέσμευση κεφαλαίων και άλλων οικονομικών πόρων στο πλαίσιο του εν λόγω κανονισμού.
            
         
               (2)
            
            
               Στις 21 Απριλίου, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Το παράρτημα Ι πρέπει, συνεπώς, να τροποποιηθεί αναλόγως.
            
         
               (3)
            
            
               Για να εξασφαλιστεί η αποτελεσματικότητα των μέτρων που προβλέπονται στον παρόντα κανονισμό, ο παρών κανονισμός πρέπει να τεθεί σε ισχύ αμέσως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Μαΐου 2008.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 139 της 29.5.2002, σ. 9. Κανονισμός όπως τροποποιήθηκε τελευταία με τον κανονισμό (ΕΚ) αριθ. 374/2008 (ΕΕ L 113 της 25.4.2008, σ. 15).
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 881/2002 τροποποιείται ως εξής:
      Οι ακόλουθες καταχωρίσεις προστίθενται υπό τον τίτλο «Φυσικά πρόσωπα»:
      
         
                     «(1)
                  
                  
                     Suhayl Fatilloevich Buranov (επίσης γνωστός ως Suhayl Fatilloyevich Buranov). Ονομασία στην πρωτότυπη γραφή: Бypaнов Сухайл Фатиллоевич Διεύθυνση: Massiv Kara-Su-6, building 12, apt. 59, Τασκένδη, Ουζμπεκιστάν Ημερομηνία γέννησης: 1983. Τόπος γέννησης: Τασκένδη, Ουζμπεκιστάν. Υπηκοότητα: Ουζμπεκική. Άλλες πληροφορίες: α) Ένας από τους αρχηγούς της Ισλαμικής ομάδας Τζιχάντ, β) Παρακολούθησε ειδική εκπαίδευση σε νάρκες και εκρηκτικά στο στρατόπεδο της Αλ Κάιντα στην επαρχία Khost· γ) Συμμετείχε σε στρατιωτικές επιχειρήσεις στο Αφγανιστάν και στο Πακιστάν μαζί με τους Ταλιμπάν· δ) Ήταν ένας από τους διοργανωτές των τρομοκρατικών επιθέσεων στο Ουζμπεκιστάν το 2004· ε) Του ασκήθηκε ποινική δίωξη το 2000 σύμφωνα με τα ακόλουθα άρθρα του ποινικού κώδικα της Δημοκρατίας του Ουζμπεκιστάν: άρθρο 159, μέρος 3 (Προσβολή της συνταγματικής τάξης της Δημοκρατίας του Ουζμπεκιστάν), και άρθρο 248 (Παράνομη κατοχή όπλων, πυρομαχικών, εκρηκτικών υλών, ή εκρηκτικών συστημάτων)· στ) Έχει εκδοθεί ένταλμα σύλληψής του.
                  
               
                     (2)
                  
                  
                     Najmiddin Kamolitdinovich Jalolov. Ονομασία στην πρωτότυπη γραφή: Жалолов Ηажмиддин Камолитдинович. Διεύθυνση: S. Jalilov Street 14, Khartu, Andijan Region, Ουζμπεκιστάν. Ημερομηνία γέννησης: 1972. Τόπος γέννησης: Περιοχή Andijan, Ουζμπεκιστάν. Υπηκοότητα: Ουζμπεκική. Άλλες πληροφορίες: α) Ένας από τους αρχηγούς της Ισλαμικής ομάδας Τζιχάντ· β) Παρακολούθησε ειδική εκπαίδευση σε νάρκες και εκρηκτικά σε στρατόπεδα της Αλ Κάιντα· γ) Συμμετείχε σε στρατιωτικές επιχειρήσεις στο Αφγανιστάν και στο Πακιστάν μαζί με τους Ταλιμπάν· δ) Ήταν ένας από τους διοργανωτές των τρομοκρατικών επιθέσεων στο Ουζμπεκιστάν το 1999 και το 2004· ε) Του ασκήθηκε ποινική δίωξη το Μάρτιο 1999 σύμφωνα με τα ακόλουθα άρθρα του ποινικού κώδικα της Δημοκρατίας του Ουζμπεκιστάν: άρθρα 154 (Μισθοφόρος), 155 (Τρομοκρατία), 156 (Υποκίνηση μίσους λόγω διαφορών εθνότητας, φυλής ή θρησκείας), 159 (Προσβολή της συνταγματικής τάξης της Δημοκρατίας του Ουζμπεκιστάν), 242 (Σύσταση εγκληματικής οργάνωσης) και 244 (Παράλειψη καταγγελίας ή απόκρυψη εγκλήματος)· στ) 'Εχει εκδοθεί ένταλμα σύλληψής του.»